PF ออกหุ้นกู้ 3 พันลบ. อายุ 3 ปี ดบ. 5.50% ขายรายใหญ่ 2-4 พ.ย.นี้
PF ออกหุ้นกู้มูลค่า 3 พันลบ. อายุ 3 ปี 6 เดือน ดบ. 5.50% ขายผู้ลงทุนสถาบัน/รายใหญ่ เปิดจอง 2-4 พ.ย.นี้ ระดมทุนใช้เป็นเงินทุนหมุนเวียน-รองรับการขยายธุรกิจ และซื้อที่ดินในการพัฒนาโครงการ-ชำระคืนหนี้เดิมของบริษัท
26 ต.ค. 2558

บริษัท พร็อพเพอร์ตี้ เพอร์เฟค จำกัด (มหาชน) หรือ PF ระบุว่า บริษัทได้ยื่นแบบแสดงรายการการออกหุ้นกู้มูลค่าไม่เกิน 3,000 ล้านบาท อายุ 3 ปี 6 เดือน ครบกำหนดไถ่ถอนปี พ.ศ. 2562 อัตราดอกเบี้ยคงที่ร้อยละ 5.50 ต่อปี ชำระดอกเบี้ยทุกๆ 3 เดือนตลอดอายุหุ้นกู้ เสนอขายให้แก่ผู้ลงทุนสถาบันและ/หรือ ผู้ลงุทนรายใหญ่ เปิดจองซื้อระหว่างวันที่ 2-4 พ.ย. 58 โดยมีผู้จัดการการจัดจำหน่ายหุ้นกู้ครั้งนี้ คือ ธนาคารกรุงไทย ธนาคารกรุงศรีอยุธยา บล.โนมูระ พัฒนสิน บล.เคจีไอ (ประเทศไทย) และ บล.เคที ซีมิโก้
บริษัทมีวัตถุประสงค์จะนำเงินที่ได้จากการเสนอขายหุ้นกู้ในครั้งนี้ไปใช้เพื่อเป็นเงินทุนหมุนเวียนในการดำเนินงานและรองรับการขยายธุรกิจของบริษัท และ/หรือ เพื่อซื้อที่ดินในการพัฒนาโครงการของบริษัท และ/หรือ ชำระคืนหนี้เดิมของบริษัท
สำหรับอันดับความน่าเชื่อถือของผู้ออกหุ้นกู้ BB/Stable โดยบริษัท ทริส เรทติ้ง จำกัด เมื่อวันที่ 20 พ.ค.58 